पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। राजस्थान हाईकोर्ट ने एक बंदी प्रत्यक्षीकरण याचिका सुनवाई करते हुए पुलिस को बीकानेर से मार्च माह में गुमशुदा 15 वर्षीय किशोर को 8 जुलाई तक अदालत में पेश करने के आदेश दिए हैं। यह आदेश वरिष्ठ न्यायधीश डॉ. विनीत कोठारी व न्यायधीश महेन्द्र महेश्वरी की अवकाशकालीन खंडपीठ ने बीकानेर के जेलवेल क्षेत्र निवासी चन्द्रभान पांडे की ओर से अधिवक्ता डॉ. सचिन आचार्य के माध्यम से पेश की गई बंदी प्रत्यक्षीकरण याचिका में दिए।
खंडपीठ के समक्ष याचिकाकर्ता की ओर से कहा गया कि उसके 15 वर्षीय पुत्र सौरभ पांडे के 19 मार्च 2013 को घर से गायब होने के बाद कोटगेट पुलिस थाने में 2 अप्रैल 2013 को रिपोर्ट दर्ज कराई गई, लेकिन पुलिस ने अब तक बार बार उनके यहां आकर पूछताछ करने के अलावा कुछ नहीं किया।
मामले की सुनवाई के दौरान खंडपीठ में पुश हुई उपअधीक्षक पुलिस अनुकृत उज्जैनी ने बताया कि पुलिस ने अब तक उसके संगत में रहने वाले ताज मोहम्मद पठान, सनवर पठान तथा प्रमोद खत्री आदि से पूछताछ कर चुकी है तथा इंटरनेट तथा पुलिस के पोर्टल पर गुमशुदा का फोटो आदि जारी कर उसकी खोज की जा रही है। इस पर खंडपीठ ने पुलिस अधीक्षक को अनुसंधान में तेजी लाने तथा कॉर्पस को 8 जुलाई तक पेश करने के आदेश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn